laion/Wikipedia-Exotic huggingface dataset:
אורי דייג

אורי דייג (נולד בשנת 1939) הוא אתלט ישראלי בעבר, אלוף ישראל (1970) בריצת 5,000 מטר ובריצת 10,000 מטר) ואלוף המכביה השמינית (1969) בריצת 10,000 מטר. דייג נולד בחצר כנרת. בגיל שנה עבר עם הוריו לעין גב ומשם בגיל ארבע לקיבוץ גבעת חיים. בשנת 1952 התחולל פילוג בתנועת הקיבוץ המאוחד ואורי עבר עם משפחתו להקים את היישוב החדש גבעת חיים איחוד, בו חי עד היום. בשנת 1957 התגייס לצה"ל ולאחר קורס קצינים גויס לסיירת שקד (שהוקמה בשנת 1955) והיה בין קציניה הראשונים. במהלך קורס הקצינים השתתף באליפות צה"ל בריצה ובה גילה את כישרונו. את אימוניו המקצועיים החל רק לאחר השחרור מהצבא כשהיה כבן 22. דייג החל לעסוק בריצה למרחקים ארוכים לאחר שירותו הצבאי כשהיה בן 22. הוא התאמן בקבוצת הפועל עמק חפר בהדרכתו של יענקל'ה בורנשטיין. באליפות ישראל שנערכה בשנת 1968 (בגיל 29) הוא זכה במדליית כסף בריצת 5,000 מטר בתוצאה של 15:38.9 דקות, אחרי יובל וישניצר מאס"א תל אביב שקבע שיא ישראלי חדש של 14:45.6 דקות. במכביה השמינית שנערכה בשנת 1969 זכה במדליית זהב בריצת 10,000 בתוצאה של 32.09.8 דקות לפני ציון חצרוני (32:11.0 דקות) ויוסף צברי (33:13.6 דקות), שניהם מישראל. באליפות ישראל שנערכה בשנת 1970 זכה בשתי מדליות זהב והיה בין האתלטים המצטיינים באליפות. הוא זכה בריצת 5,000 מטר בתוצאה של 15:34.4 דקות, לפני דוד לויקו ממכבי תל אביב (15:42.8 דקות) ויעקב עזרא מהפועל חדרה (15:44.6 דקות) ובריצת 10,000 מטר בתוצאה של 32:10.2 דקות, לפני נחום עזרא מהפועל חדרה (32:59.2 דקות) ודוד לויקו (33:11.8 דקות). במהלך השנים 1961–1972, השתתף בעשרות מרוצי שדה ומרוצי ערים בישראל ואף ניצח ברבים מהם. בגיל 33 פרש מקריירת הריצה אליה שב לאחר הפסקה בגיל 40 כשהתחרה במקצי הוותיקים. דייג נשוי ואב לשלושה ילדים. לאחר פרישתו מריצה עבד כרכז הבניה בקיבוץ גבעת חיים איחוד וכן כמפקח בניה בפרויקטים רבים ברחבי ישראל. מורשת סיירת שקד (אורכב 08.01.2019 בארכיון Wayback Machine), באתר סיירת שקד יחידה 424 אלופי ואלופות ישראל באתלטיקה באתר gbrathletics (באנגלית) בוב דילן מגיע לאצטדיון רמת גן (אורכב 04.09.2011 בארכיון Wayback Machine), באתר sportweb יעקב פתאל, אסתר שחמורוב - תקוה גדולה שאכזיבה בגלל מאמנה, דבר, 30 ביוני 1968 אברהם פז, רוזנמן ניצח את וישניצר גם ב 1500, מעריב, 6 באוגוסט 1969 יעקב פתאל, חנה שזיפי שיפרה שיאה הארצי בריצת 1500 מ' - 4:38.0 ד', דבר, 28 ביוני 1970 יעקב פתאל, שיא חדש של גונטובניק בברזל -16.28 מ', דבר, 5 ביולי 1970
Arcade (שיר)

Arcade (בעברית: ארקייד) הוא שיר באנגלית שנכתב, הולחן ובוצע על ידי דאנקן לורנס. השיר זכה באירוויזיון 2019 שהתקיים בתל אביב, ישראל, וזאת לאחר זכייתה האחרונה של הולנד בתחרות שהתקיימה בשנת 1975. השיר ייצג את הולנד בתחרות בעקבות בחירתו בוועדת הבחירה הפנימית הלאומית של רשות השידור ההולנדית. השיר זכה בגמר האירוויזיון ב-498 נקודות. מדיה וקבצים בנושא Arcade בוויקישיתוף מידע על היצירה "Arcade" באתר מיוזיק בריינז סרטון השיר "Arcade" באתר יוטיוב Duncan Laurence - Arcade lyrics, מילות השיר באתר Lyricstranslate הולנד זכתה באירוויזיון 2019, ישראל במקום ה-23, באתר ynet, 19 במאי 2019
אנדריי פלנקוביץ'

אנדריי פלנקוביץ' (בקרואטית: Andrej Plenković; נולד ב-8 באפריל 1970) הוא פוליטיקאי ודיפלומט קרואטי אשר מכהן כראש ממשלת קרואטיה ה-12 מאז 19 באוקטובר 2016. פלנקוביץ' היה אחד מעשרת הנציגים של קרואטיה לפרלמנט האירופי משנת 2013 ועד כניסתו לתפקיד ראש הממשלה. פלנקוביץ' נולד ב-8 באפריל 1970 בזאגרב, אז בשטח הרפובליקה הפדרלית הסוציאליסטית של יוגוסלביה וכיום בשטח קרואטיה. אביו היה אקדמאי ואמו הייתה קרדיולוגית. בשנת 1988 החל פלנקוביץ' ללמוד משפטים באוניברסיטת זאגרב. סיים את לימודי הדוקטורט בשנת 1993. עבודתו עסקה בתהליכי קבלת ההחלטות באיחוד האירופי. לאחר סיום לימודיו האקדמיים החל פלנקוביץ' לעבוד במשרד החוץ. בשנים 2005–2010 כיהן כסגן שגריר קרואטיה בצרפת. בדצמבר 2011 נבחר לפרלמנט הקרואטי. ב-19 באוקטובר 2016 נבחר לראשות הממשלה בהצבעה של 91 בעד, 45 נגד ו-3 נמנעים בקרב 151 חברי הפרלמנט. ממשלתו הגדילה את שכר המינימום בכ-5%, ופלנקוביץ' עצמו הצהיר בשנת 2017 כי קרואטיה עתידה להצטרף לגוש האירו בשמונה השנים שלאחר מכן. כל שלוש סוכנויות דירוג האשראי הגדולות שיפרו את דירוג קרואטיה ב-2018. מאז כניסתו של פלנקוביץ' לתפקיד ראש ממשלת קרואטיה, קרואטיה המשיכה להשתתף באופן פעיל בענייני האיחוד האירופי, מה שממחיש את מחויבותו של פלנקוביץ' לשילוב המדינה באיחוד האירופי. מחויבות זו הגיעה לשיאה כאשר קרואטיה קיבלה על עצמה את נשיאות מועצת האיחוד האירופי ביולי 2020, וסימנה אבן דרך משמעותית עבור האומה. הנשיאות מתחלפת בין המדינות החברות באיחוד האירופי מדי שישה חודשים, והיא כרוכה בהובלה ותיאום דיונים בתוך מועצת האיחוד האירופי, קידום שיתוף פעולה וקידום האג'נדה המשותפת של האיחוד האירופי. לצד ניהול יחסי החוץ, ממשלתו של פלנקוביץ' נאלצה להתמודד עם אתגרים פנימיים. הבחירות לפרלמנט ביולי 2020 העניקו מנדט למפלגתו, האיחוד הדמוקרטי הקרואטי (HDZ), להמשיך לשלוט. במקביל, רעידת האדמה ההרסנית שפקדה את זאגרב במרץ 2020 דרשה ניהול משברים מיידי ומאמצי שיקום לאחר מכן. מדיה וקבצים בנושא אנדריי פלנקוביץ' בוויקישיתוף אתר האינטרנט הרשמי של אנדריי פלנקוביץ' (בקרואטית) אנדריי פלנקוביץ', ברשת החברתית פייסבוק אנדריי פלנקוביץ', ברשת החברתית אקס (טוויטר) אנדריי פלנקוביץ', ברשת החברתית אינסטגרם אנדריי פלנקוביץ', סרטונים בערוץ היוטיוב אנדריי פלנקוביץ', באתר פליקר ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
בודרוגולסי

בודרוגולסי (בהונגרית: Bodrogolaszi) הוא כפר במחוז בורשוד-אבאוי-זמפלן שבצפון הונגריה. בכפר התגוררו יהודים מעטים. רבים מתושבי הכפר נרצחו בשואה. מדיה וקבצים בנושא בודרוגולסי בוויקישיתוף אתר האינטרנט הרשמי של בודרוגולסי תיעוד יהודי בודרוגולסי שנרצחו בשואה מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
עבדול חמיד

מוחמד עבדול חמיד (בבנגלית: ‏আব্দুল হামিদ‏Ⓘ‏; נולד ב-1 בינואר 1944) הוא פוליטיקאי אשר כיהן כנשיא בנגלדש בין השנים 2013–2023. בשנת 2018 נבחר לכהונה שנייה. בשנים 2009–2013 כיהן חמיד כיושב ראש הפרלמנט. במרץ 2013 כיהן כנשיא זמני ונבחר לנשיא קבוע באפריל. חמיד נולד ב-1 בינואר 1944 בהודו הבריטית. למד בצעירותו משפטים. החל להיות פעיל פוליטית כשהיה בן 15, בשנת 1959. התחתן בשנת 1964 ונולדו לו שלושה בנים ובת אחת. בשנת 1970 נבחר חמיד לפרלמנט והיה חבר הפרלמנט הצעיר ביותר באותה השנה. הוא כיהן ברצף עד 2009. בשנת 2013 נבחר לנשיאות המדינה. מדיה וקבצים בנושא עבדול חמיד בוויקישיתוף ערך זה הוא קצרמר בנושא פוליטיקאים. אתם מוזמנים לתרום לוויקיפדיה ולהרחיב אותו.
אוליסש קורייה א סילבה

אוליסש קורייה א סילבה (בפורטוגזית: Ulisses Correia e Silva; נולד ב-4 ביוני 1962) הוא פוליטיקאי ואיש עסקים אשר מכהן כראש ממשלת כף ורדה מאז 22 באפריל 2016. סילבה נולד ב-4 ביוני 1962 בפראיה, כף ורדה. בשנת 1988 סיים לימודי כלכלה בליסבון שבפורטוגל. סילבה החזיק בתפקידי הנהלה בכירים בבנק של כף ורדה בשנים 1989–1994. בשנים 1999–2000 כיהן כשר האוצר. בשנת 2008 נבחר סילבה לראש ממשלת פראיה. מדיה וקבצים בנושא אוליסש קורייה א סילבה בוויקישיתוף אתר האינטרנט הרשמי של אוליסש קורייה א סילבה אוליסש קורייה א סילבה, ברשת החברתית פייסבוק ערך זה הוא קצרמר בנושא פוליטיקאים. אתם מוזמנים לתרום לוויקיפדיה ולהרחיב אותו.
פטר כריסטיאן

פטר מרטין כריסטיאן (באנגלית: Ulisses Correia e Silva; נולד ב-16 באוקטובר 1947) הוא נשיא מיקרונזיה לשעבר. כריסטיאן היה בין ארבעת-עשר האנשים הראשונים שנבחרו לקונגרס הראשון של המדינה בשנת 1979. הוא שימש כיו"ר הקונגרס ממאי 2003 עד מאי 2007. כריסטיאן נבחר לסנאט בשנת 2007 ונבחר מחדש בשנת 2011. הוא כיהן כיו"ר הוועדה לתחבורה ותקשורת בקונגרס. ב-8 המכהן מאז מאי 2015 מונה לנשיא השמיני של מיקרונזיה, ב-11 במאי 2019 הוחלף בדייוויד פנואלו. מדיה וקבצים בנושא פטר כריסטיאן בוויקישיתוף אתר האינטרנט הרשמי של נשיא מיקרונזיה ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
עבדאללה בן נאסר בן ח'ליפה אאל ת'אני

עבדאללה בן נאסר בן ח'ליפה אאל ת'אני (בערבית: عبد الله بن ناصر بن خليفة آل ثاني; נולד ב-1959[דרושה הבהרה]) הוא פוליטיקאי קטרי אשר כיהן כראש ממשלת קטר. אאל ת'אני הוא קרוב משפחה של האמיר חמד בן ח'ליפה אאל ת'אני ונינו של אחמד בן מוחמד אאל ת'אני. אאל ת'אני למד במכללה צבאית בממלכה המאוחדת, שם סיים את לימודיו בשנת 1984. למד גם בביירות שבלבנון. בתקופה זו הצטרף אאל ת'אני לצבא הקטרי. הוא התקדם בצבא עד דרגת תת-אלוף שהוענקה לו בספטמבר 2004. אאל ת'אני נשוי עם שישה ילדים. מדיה וקבצים בנושא עבדאללה בן נאסר בן ח'ליפה אאל ת'אני בוויקישיתוף ערך זה הוא קצרמר בנושא פוליטיקאים ובנושא קטר. אתם מוזמנים לתרום לוויקיפדיה ולהרחיב אותו.
קית' רוולי

קית' כריסטופר רוולי (באנגלית: Keith Christopher Rowley; נולד ב-24 באוקטובר 1949) הוא פוליטיקאי אשר מכהן מאז ספטמבר 2015 כראש ממשלת טרינידד וטובגו. בשנים 2010–2015 הנהיג רוולי את האופוזיציה במדינה. הוא מכהן בבית הנבחרים מאז שנת 1987. בעבר כיהן כשר החקלאות, המקרקעין והים (בפרלמנט הרביעי), שר התכנון והפיתוח ושר השיכון (בפרלמנט השמיני) ושר המסחר והתעשייה (בפרלמנט התשיעי). בנוסף על העיסוק הפוליטי, רוולי הוא ד"ר לגאולוגיה ומתמחה בגאוכימיה. למד באוניברסיטת איי הודו המערבית, שם סיים תואר ראשון בגאולוגיה (הצטיינות מדרגה ראשונה), ובגאוגרפיה (הצטיינות מדרגה ראשונה). את התואר השני בסטרטיגרפיה וולקנית רכש באוניברסיטת UWI, סנט אוגוסטין. כמדען מחקר מילא תפקידים של עמית מחקר ואחר כך ראש היחידה למחקר סייסמי באוניברסיטת הודו המערבית, סנט אוגוסטין. הוא היה גם המנהל הכללי של חברת המחצבות הלאומיות שבבעלות המדינה. בבחירות שנערכו בשנת 2020 מפלגתו זכתה ב-52% מהקולות. רוולי הוא אב לארבעה ילדים- שני בנים ושתי בנות. מדיה וקבצים בנושא קית' רוולי בוויקישיתוף קית' רוולי, ברשת החברתית פייסבוק קית' רוולי, ברשת החברתית אקס (טוויטר) The Prime Minister, Office of the Prime Minister Republic of Trinidad and Tobago ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ג'וסיי

ג'וסיי (ביפנית: 女性漫画) הן תת-קבוצה של מנגות המיועדת לקהל נשי בוגר המסוגל לקרוא קאנג'י בלי להיעזר בפוריגנה (Furigana), בדרך כלל בגילאים 18 עד 45. ביפנית, המשמעות של המילה ג'וסיי היא "נשים". בניגוד למנגות מסוג שוג'ו, המיועדות לקהל יעד של נערות, הנוטות להכיל תוכן ארוטי, מנגות ג'וסיי אינן מכילות בהכרח תוכן מסוג זה. עלילות מנגות מסוג ג'וסיי עוסקות לעיתים קרובות בתיאור ריאליסטי של רומנטיקה, בניגוד למנגות מסוג שוג'ו שמציגות בעיקר רומנטיים אידיאליים. הן נוטות להציג מיניות בצורה יותר מפורשת והתוכן בהן מועבר בצורה בוגרת יותר מאשר במאנגות שוג'ו. דוגמאות מפורסמות למנגות ג'וסיי כוללות את Loveless מאת Yun Konga, כמו גם Paradise Kiss מאת Ai Yazawa, ועבודותיה זוכות הפרסים של Erica Sakurazawa. בחלק ממנגות הג'וסיי היותר מפורסמות דמות הגיבור היא גבר, וכמעט כל הדמויות הראשיות הן גברים, כמו כן, דמויות הגברים בדרך כלל מראות חמלה לגברים אחרים. מנגות ג'וסיי שמקבלות טלוויזיוני (אנימה) מכילות לעיתים קרובות מאפיינים ונושאים הומוארוטים. המקבילה הגברית לז'אנר הזה הוא הז'נאר סיינן. מדיה וקבצים בנושא ג'וסיי בוויקישיתוף Kinko Ito, The World of Japanese Ladies' Comics: From Romantic Fantasy to Lustful Perversion: The World of Japanese Ladies' Comics, The Journal of Popular Culture 36, 2002-8, עמ' 68–85 doi: 10.1111/1540-5931.00031 Henry D. Smith, Frederik L. Schodt, Manga! Manga! The World of Japanese Comics, Journal of Japanese Studies 10, 1984, עמ' 475 doi: 10.2307/132149 Japanese Comic Ranking, December 24-30, Anime News Network (באנגלית)
מכינה קדם-צבאית הנגב

מכינה קדם-צבאית הנגב למנהיגות חברתית על שם אלחנן ישי היא מכינה קדם-צבאית חילונית שהוקמה בשנת 2001. המכינה היא חלק מארגון מרכז גל למנהיגות (מג"ל). בראש המכינה עומד אלון גור. השלוחה הראשונה ממוקמת במדרשת בן-גוריון והיא פועלת במסגרת "מדרשת שדה בוקר", בשיתוף המועצה האזורית רמת נגב והמכון למורשת בן-גוריון. נכון לשנת 2019, למכינה יש למעלה מ-600 בוגרים. שלוחה נוספת ממוקמת בקיבוץ חולית שבחבל שלום. בספטמבר 2021, נפתחה שלוחה נוספת בקיבוץ צאלים. גיבוש השקפת עולם מורכבת המושתתת על ערכים הומניסטיים שבמרכזם ערבות הדדית ושוויון ערך האדם. הכשרה ופיתוח מיומנויות של הובלה, יוזמה ומנהיגות בקרב חניכי המכינה ועידודם להשתלב בתפקידי מפתח בחברה הישראלית. יצירת זיקה לנגב, חיבור משמעותי ושותפות בעיצוב עתידו. גיבוש זהות יהודית-חילונית-ריבונית. חיזוק התפישה הדמוקרטית וערכיה ככלי מרכזי המאפשר חיים משותפים בקהילה ובמדינה. הכנת החניכים להתמודדות עם אתגרי השירות הצבאי והכוונתם לשירות משמעותי ופיקוד. הלימודים במכינה כוללים קורסים במחשבת ישראל, פילוסופיה, מחשבה ציונית, תנ"ך, קיימות, כלכלה, פמיניזם וכו'. העשייה ההתנדבותית בשלוש השלוחות מרוכזת ביום אחד במהלך השבוע. ההתנדבות בשלוחת שדה בוקר כוללת כ-20 מסגרות שונות הקשורות לאוכלוסיות בעלות צרכים מיוחדים, עיירות הפיתוח (באר שבע, מצפה רמון וירוחם), עבודה עם מבקשי מקלט (כלא סהרונים ובעבר גם מתקן חולות) ועבודה סביבתית עם רשות הטבע והגנים. החניכים בשלוחת חולית מתנדבים בעיקר בקיבוץ עצמו וביישובי עוטף עזה. ההכנה לקראת השירות הצבאי כוללת הרצאות ואימונים פיזיים. המכינה קרויה על שם אלחנן ישי, אשר התגורר ופעל בשדה בוקר, ונפטר זמן קצר לפני הקמת המכינה. אתר האינטרנט הרשמי של מכינה קדם-צבאית הנגב מכינה קדם-צבאית הנגב, ברשת החברתית פייסבוק דף המכינה באתר מועצת המכינות
הילדה היינה

הילדה קת'י היינה (באנגלית: Hilda Heine; נולדה ב-6 באפריל 1951) היא פוליטיקאית, אקטיביסטית ומחנכת באיי מרשל, אשר מכהנת כנשיאת איי מרשל (אנ'). בעבר כיהנה בתפקיד זה מינואר 2016 ועד ינואר 2020, וכן כיהנה בעבר כשרת החינוך. היא גם הדוקטור הראשון במדינה. היינה היא האישה הראשונה באיי מרשל אשר נבחרה לכהן כנשיאה והאישה הרביעית באוקיאניה שעומדת בראש מדינה (לאחר ג'ני שיפלי והלן קלארק בניו זילנד וג'וליה גילארד באוסטרליה). היינה היא גם אחת משלוש הנשים היחידות בפרלמנט (מתוך 33 נציגים). היינה נולדה בבירת איי מרשל מג'ורו, ולמדה בקולג' בארצות הברית וסיימה את לימודי התואר הראשון שלה באוניברסיטת אורגון בשנת 1970. את התואר השני למדה באוניברסיטת הוואי וסיימה אותו בשנת 1975, וכן דוקטורט בחינוך מאוניברסיטת דרום קליפורניה בשנת 2004. ב-2019, היא קיבלה דוקטור לשם כבוד בפילוסופיה מאוניברסיטת פו ג'ן. פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. בשנים 1975–1982 עבדה היינה כמורה וכיועצת בתיכון במג'ורו. ב-2000 ייסדה את ארגון הנשים הלאומי "WUTMI". היינה כיהנה גם כשרת החינוך. בסוף ינואר 2016, אחרי שערקה ממפלגתה יחד עם שני בניה, השרים לשעבר תומאס היינה ווילבור היינה, תוך הצטרפות לקואליציה, נבחרה והושבעה היינה לנשיאת המדינה. כמועמדת בלעדית היא קיבלה כ-24 קולות, אל מול שישה נמנעים ושלושה נעדרים מבין 33 חברי הפרלמנט. ב-28 בינואר 2016, הושבעה לתפקיד ובכך החליפה את הנשיא הקודם קסטן נמרה שהופל בהצעת אי-אמון, שבועיים לאחר השבעתו לתפקיד. מדיה וקבצים בנושא הילדה היינה בוויקישיתוף הילדה היינה, ברשת החברתית פייסבוק הילדה היינה, ברשת החברתית אקס (טוויטר) "Members: President of the Republic of the Marshall Islands - Her Excellency President Hilda C. Heine". Republic of the Marshall Islands Parliament (Nitijela). אורכב מ-המקור ב-2019-11-03. נבדק ב-2019-11-03. "輔仁大學全球資訊網". www.fju.edu.tw. "First Female President Hilda Hine Elected In The Marshall Islands". RNZI. Papua New Guinea Today. 28 ינו' 2016. נבדק ב-31 בינואר 2016. {{cite news}}: (עזרה) "Australian Volunteers International — Women United Together Marshall Islands (WUTMI)". Australian Volunteers for International Development — Australian Government. Australian Volunteers International. אורכב מ-המקור ב-7 במרץ 2016. נבדק ב-31 בינואר 2016. {{cite web}}: (עזרה) Marshall Islands Land Ownership and Agricultural Laws Handbook - Strategic Information and Basic Laws. Lulu.com. 4 באפריל 2013. p. 22. ISBN 978-1-4387-5952-4. {{cite book}}: (עזרה) "Statement by the Spokesperson on the election of the President of the Republic of Marshall Islands" (הודעה לעיתונות). European Union (EEAS). 28 ינו' 2016. נבדק ב-31 בינואר 2016. {{cite press release}}: (עזרה) "Hilda Heine elected first female Pacific leader as president of Marshall Islands". ABC News. 27 בינואר 2016. נבדק ב-27 בינואר 2016. {{cite news}}: (עזרה) "Hilda Heine elected Marshalls president". Radio New Zealand. 27 בינואר 2016. נבדק ב-27 בינואר 2016. {{cite news}}: (עזרה)
אלן קזנובה

אלן קזנובה (בצרפתית: Alain Casanova; נולד ב-18 בספטמבר 1961) הוא כדורגלן עבר צרפתי ומאמן כדורגל. קזנובה החל את הקריירה שלו בגיל 9 באקדמיות הנוער של קורנון ווישי. הוא עבר בקבוצות הבוגרות של לה האבר, אולימפיק מרסיי וטולוז. בתקופתו מרסיי, הוא לא רשם שום הופעה במדי הקבוצה, אף על פי שנרשם בסגל שלה בגמר גביע אירופה לאלופות 1991 נגד הכוכב האדום בלגרד. ב-30 במאי 2008 מונה קזנובה למאמן טולוז. לאחר שבע שנים בקבוצה, ב-13 ביוני 2016, הוא הוחתם כמאמנה של לאנס למשך עונה אחת בלבד. ב-22 ביוני 2018, הוא שב להיות מאמנה של טולוז. נכון ל-5 באוקטובר 2019 לה האבר ליגת המשנה הצרפתית בכדורגל (1): 1984/85 מדיה וקבצים בנושא אלן קזנובה בוויקישיתוף אלן קזנובה, באתר Transfermarkt אלן קזנובה, באתר WorldFootball.net אלן קזנובה, באתר FootballDatabase.eu פרופיל המאמן, באתר Transfermarkt קזנובה חוזר להיות מאמנה של טולוז ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
בריגיט ברקס

בריגיט ברקס (בגרמנית: Brigitte Berx; נולדה בשנת 1962) היא דוגמנית עבר גרמנייה. ברקס גדלה בדיסלדורף, גרמניה. היא נבחרה ב-1984 למיס הריין התחתון (Niederrhein), ולאחר מכן נבחרה גם למיס נורדריין-וסטפאליה. היא הוכתרה למיס גרמניה בטקס שנערך באולם בלוקסמבורג. בתחרות מיס תבל 1984 עלתה לשלב עשר המועמדות האחרונות בחצי הגמר. בקרב העיתונאים שסיקרו את התחרות נפוצה השמועה על פיה עברה ניתוח הגדלת חזה, דבר שזכה להפרכה מצידה. באותה שנה היא גם הייתה נציגת גרמניה במיס עולם, ועלתה בין חמש עשרה המועמדות שהגיעו לחצי הגמר. היא הופיעה ב-"Stars in der Manege", אירוע צדקה שנתי הנערך במינכן, והשתתפה גם בתוכנית "Verstehen Sie Spaß?" בה מצולמים אנשים במצלמה נסתרת. ברקס היא בעלת בוטיק אופנה יוקרתי ומתגוררת בקלן. [1] (אורכב 08.03.2019 בארכיון Wayback Machine) Shared Article, jpress.org.il ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אוליביה טרייסי

אוליביה טרייסי (באנגלית: Olivia Tracey; נולדה ב-11 ביולי 1960 בדבלין) היא דוגמנית ושחקנית אירית. פרק זה לוקה בחסר. אנא תרמו לוויקיפדיה והשלימו אותו. 1984 - נבחרה למיס אירלנד 1984 - עלתה לשלב שבעת המועמדות הסופיות בתחרות מיס עולם שנערכה באלברט הול שבלונדון 1985 - עלתה לעשירייה הפותחת בתחרות מיס תבל 2011 - חזרה למסלול הדוגמנותן, והופיעה בפסטיבל האופנה של דבלין אחרי שנים של הפסקה בתחום זה. 1991 - שיחקה דוגמנית בסרט הקצר "Bound for Manhattan" 1999 - גילמה מנחה בפרק של הסדרה "השגרירה" של ה-BBC 2004 - הופיעה בסדרה "The Handler" של CBS 2005 - הופיעה בסרט "איילנד" ובאותה שנה הופיעה גם בפרק של הסדרה "בנות גילמור" 2006 - גילמה אישה עשירה בפרק של הסדרה "Windfall" של NBC 2007 - שיחקה בסרט "לשחק עם המזל" בו שיחקו דרו ברימור ואריק באנה. ב-2009 נבחרה ל"האשה האירית של השנה" על ידי ארגון "Irish Fair Committee". Irish Examiner USA: Olivia Tracey Is 'Hollywood-Hot!', www.irishexaminerusa.com [1] (אורכב 27.03.2019 בארכיון Wayback Machine) אוליביה טרייסי, במסד הנתונים הקולנועיים IMDb (באנגלית) אוליביה טרייסי, באתר AllMovie (באנגלית) אוליביה טרייסי, באתר Metacritic (באנגלית) Olivia Tracey attends the 1985 Miss Universe Pageant circa 1985 in..., Getty Images (באנגלית) "Olivia Tracey in catwalk return". BelfastTelegraph.co.uk (באנגלית בריטית). נבדק ב-2019-03-23. Meath Chronicle - New US movie role for Trim actress alongside Olivia Tracey, Meath Chronicle (באנגלית) (ארכיון) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
כנס אנימה

כנס אנימה הוא אירוע בו ההתמקדות העיקרית היא סדרות אנימה ומאנגה והתרבות היפנית. באופן כללי כנסי אנימה נערכים במרכזי כנסים, בבתי מלון או בקמפוסים ונמשכים בדרך כלל כמה ימים. כנסי אנימה כוללים מגוון רחב של פעילויות ופאנלים, כאשר חלק גדול מהמשתתפים עשויים להיות לבוש בקוספליי. הכנסים משמשים גם לעיתים קרובות את תעשיית האנימה והמאנגה ליידע לקוחות פוטנציאלים על מוצרים חדשים. בכנסי האנימה הגדולים ביותר בעולם נוכחים מאות אלפי מבקרים. נכון ל-2019 כנסי האנימה הגדולים בעולם נערכים בארצות הברית ("אנימה אקספו" באנהיים שבקליפורניה), ביפן ("אנימה יפן" בטוקיו), ובצרפת ("יפן אקספו" בוילפינט). ככל שהכנס גדול יותר כך יהיו בדרך כלל יותר פעילויות ודוכנים. הרשימה שלהלן אינה ממצה, אך מראה דוגמאות שונות לסוגי הפעילויות שניתן למצוא בדרך כלל בכנסי אנימה. דוכני מכירות - דוכני בהם נמכרים תקליטורים של סדרות וסרטי אנימה, חוברות מאנגה, משחקי וידאו יפניים, פוסטרים, צעצועים, וכדומה. מופעי קוספליי - קוספליי היא אטרקציה מרכזית בכנסי אנימה, והפופולריות שלה גדלה בהתמדה עם השנים. מופעי קוספליי רבים מתרחשים במהלך כל כנס אנימה, בין אם בחינם (כלומר על במה הממוקמת במרכז מתחם הכנס אשר המשתתפים אינם צריכים להירשם ולא מתקיימת בפועל תחרות אמיתית) או במסגרת תחרות בחדר גדול עם במה. קוספליי הפך נפוץ במיוחד לאורך השנים בכנסי אנימה וחלק גדול מהמשתתפים מגיעים בעצמם עם קוספליי על אף שהם אינם משתתפים בתחרויות הקוספליי. חדרי הקרנה לסדרות/סרטי אנימה - ברחבי הכנס ישנם חדרי תצוגה בהם מוקרנים סדרות/סרטי אנימה חדשות במטרה לקדם אותם בקרב הנוכחי בכנס. פאנלים - פאנל בכנס אנימה כולל לרוב בדרך כלל דיון פתוח על נושא הקשור בדרך כלל לסדרת אנימה, לפרסום של סדרת מאנגה חדשה, או לקוספליי, מוזיקה יפנית, וכדומה. סדנאות - סדנה היא סוג מסוים של פאנל בו אורח נודע עוסק בנושא מסוים ומלמד את הנוכחים טכניקות שונות. תחרויות קריוקי תערוכה של כישרונות חדשים - אמנים צעירים מציגים ומדברים על יצירותיהם, אשר יכולות לכלול עבודות יד עצמאיות, רישומים, ספרים או וידאו. מופעים של אמנים להקות - להקות וזמרים עורכים הופעות במתחם הכנס. בדרך כלל הרפרטואר מורכב משירים של סדרות אנימה פופולריות, שירים ממשחקי וידאו יפנים פופולריים, או גרסאות כיסוי לשירים של להקות J-Rock פופולריות. בשנת 2005 הוקם בישראל כנס אנימה קון כשאליו הגיעו כ-650 איש והיווה יריית פתיחה לקיום הכנסים בארץ. הכנס השני התקיים בחג פורים 2006 ואליו הגיעו כ-1,200 איש. שנה לאחר מכן הוקם ארגון אמא״י ומאז הארוקון 2008 הם מקיימים כמיטב המסורת שני כנסים: הארוקון בפורים וכאמ״י בקיץ (מאז 2009). בשנת 2010 הוקמה קבוצת הוטארו שאף היא הקימה כנסים כדוגמת לג׳נד קון. במהלך העשור השני של שנות ה-2000 ניסו קבוצות נוספות לקיים כנסי אנימה, כדוגמת אוגי שניסו לקיים את שירופסט. מדיה וקבצים בנושא כנס אנימה בוויקישיתוף AnimeCons.com - רשימה של כנסי אנימה ברחבי העולם
אלפא רומיאו 155

אלפא רומיאו 155 (באיטלקית: Alfa Romeo 155) היא מכונית סלון, המוגדרת כ-מכונית קומפקטית מתוצרת יצרנית הרכב האיטלקית אלפא רומיאו אשר יוצרה בין השנים 1992–1998 באיטליה. "ALFA 155 1.6". "ALFA 155 1.7". "ALFA 155 1.8". "ALFA 155 1.8 Silverstone/Formula" "ALFA 155 1.8 8v" "ALFA 155 1.8 /1.6 16v Sport" "ALFA 155 2.0". "ALFA 155 2.5". "ALFA 155 2.0 TD". "ALFA 155 2.0 Q4". "ALFA 155 2.0 Q4 (1995/1997)". "ALFA 155 2.5 TD". 4x2 – הנעה קדמית. 4x4 – הנעה כפולה. "אלפא רומיאו 155" "אלפא רומיאו 155" "אלפא רומיאו 155" "אלפא רומיאו 155" "אלפא רומיאו 155" "אלפא רומיאו 155" דגם "Q4" אלפא רומיאו אלפא רומיאו 75 אלפא רומיאו 164 אלפא רומיאו 166 מדיה וקבצים בנושא אלפא רומיאו 155 בוויקישיתוף אלפא רומיאו 155, סרטון באתר יוטיוב פיאט סוג 3 פלטפורמה Fiat Type platform". Fiat-tipo-portugal.com. Archived from the original on June 18, 2010. Retrieved 2010-09-30. "אלפא רומיאו 155" "אלפא רומיאו 155"
Say Na Na Na

Say Na Na Na (בעברית: תגיד נה נה נה) הוא שיר באנגלית שנכתב והולחן על ידי אולכיטו אהמט טוג'וז ונקטריוס טרקיס ובוצע על ידי סרהאט. השיר ייצג את סן מרינו באירוויזיון 2019 בתל אביב, ישראל, לאחר שנבחר דרך ועדה פנימית ברשות השידור הסן מרינזית. השיר הופץ ב-7 במרץ 2019. מידע על היצירה "Say Na Na Na" באתר מיוזיק בריינז סרטון השיר "Say Na Na Na" באתר יוטיוב Serhat - Say Na Na Na lyrics, מילות השיר באתר ג'יניוס
Like It

Like It (בעברית: לאהוב את זה) הוא שיר באנגלית שנכתב והולחן על ידי יוליה קריבה, ויקטור דרוביש ובוצע על ידי זנה. השיר ייצג את בלארוס באירוויזיון 2019 בתל אביב, ישראל, לאחר שנבחר בגמר הלאומי הבלארוסי: "Belarus Decides 2019". הגמר הלאומי התקיים ב-7 במרץ 2019 והשיר זכה לניקוד הגבוה ביותר - 69 נקודות מתוך 70 אפשריות. הבמאי והכוריאוגרף האוקראיני, אנדריי צאר, ביים את הקליפ הרשמי של השיר. בנוסף, צאר ביים את ביצוע השיר על בימת האירוויזיון. צאר עבד בעבר על הביצוע של סבטלנה לובודה אשר ייצגה את אוקראינה באירוויזיון 2009. בין זמרי הליווי של זנה באירוויזיון נמצאות האחיות הרוסיות סופיה וראדמירה מנטולין. האחיות הצעירות השתתפו בעבר במספר תחרויות: The Voice Russia, New Wave 2019, ועוד. השיר התמודד בחצי הגמר הראשון של האירוויזיון ועלה לגמר מהמקום העשירי. השיר הגיע למקום ה-24 מתוך 26 בגמר עם 31 נקודות. מדיה וקבצים בנושא Like It בוויקישיתוף מילות השיר "Like It" באתר Genius סרטון השיר "Like It" באתר יוטיוב ZENA - Like It lyrics, מילות השיר באתר ג'יניוס בלרוס מבטיחה הופעה "צעירה ומודרנית", באתר EuroMix
She Got Me

She Got Me (בעברית: היא גרמה לי) הוא שיר באנגלית שנכתב והולחן על ידי לורל ברקר, מק פארזר, לוקה האני, יון האלגרן, לוקאס האלגרן ובוצע על ידי לוקה האני. השיר ייצג את שווייץ באירוויזיון 2019 בתל אביב, ישראל, לאחר שזכה במקום הראשון בוועדה הפנימית השווייצרית הלאומית. הורדה דיגיטלית "She Got Me" - 3:01 "She Got Me" - 3:02 (קטע כלי) סרטון השיר "She Got Me" באתר יוטיוב Luca Hanni - She Got Me lyrics, מילות השיר באתר ג'יניוס She Got Me - Single by Luca Hänni (בAustralian English), נבדק ב-2019-03-13
אלשוטלקש

אלשוטלקש (בהונגרית: Alsótelekes) הוא כפר במחוז בורשוד-אבאוי-זמפלן שבצפון הונגריה. אלשוטלקש הוא אחד מכפרים רבים באירופה אשר חל פיחות (לעיתים כבד) באוכלוסייתו. כך, בשנת 2013 היו בכפר 165 איש ואוכלוסייתו ירדה עד ל 121 תושבים בשנת 2018. באלשוטלקש התגוררו יהודים מעטים. מדיה וקבצים בנושא אלשוטלקש בוויקישיתוף אתר האינטרנט הרשמי של אלשוטלקש (בהונגרית) מרשם התושבים הונגריה 2018 מפקדי האוכלוסין של יהודי הונגריה, 1993 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
בוגאץ'

בוגאץ' (בהונגרית: Bogács) הוא כפר במחוז בורשוד-אבאוי-זמפלן שבצפון מזרח הונגריה. בבוגאץ' חיו מעט יהודים ובמקום קיים בית קברות יהודי. מדיה וקבצים בנושא בוגאץ' בוויקישיתוף אתר האינטרנט הרשמי של בוגאץ' בית הקברות היהודי בבוגאץ', תיעוד הרס בית קברות בבוגאץ' מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.